Γεώργιος Λιόλογλου

Ο Γεώργιος Λιόλογλου (1805 ή 1819 - 1920 ή 1932) ήταν αγωνιστής της Ελληνικής Επανάστασης του 1821 από το Ισάκ Πασά (Ισαάκιο) περιφερειακής ενότητας Έβρου. 
Βιογραφικά στοιχεία
Ο Γεώργιος Λιόλογλου γεννήθηκε το 1805 στο Ισάκ Πασά (Ισαάκιο) περιφερειακής ενότητας Έβρου. Συμμετείχε στο ξεσηκωμό των κατοίκων της περιοχής Διδυμοτείχου κατά την Ελληνική Επανάσταση του 1821, η οποία κατέληξε σε αποτυχία μετά την ήττα των επαναστατικών δυνάμεων στη Μάχη του Σαλτηκίου. Ακολούθησε η ολοσχερής καταστροφή της γενέτειράς του Ισάκ Πασά (Ισαάκιο) από τον Τούρκο προύχοντα Χατζηεστρέφ αγά, με αποτέλεσμα ο ίδιος και ο επιζήσας παππούς του, να δουλεύουν ως δουλοπάρικοι στα νεοσυσταθέντα από τον αγά, τσιφλίκια αφού είχε αρπαγεί όλη η ακίνητη περιουσία των Ελλήνων κατοίκων του χωριού. Ευτύχησε να δει την πατρίδα του να απελευθερώνεται λίγο πριν πεθάνει το 1920.Αδαμάντιος   Ταμβακίδης, Γυμνασιάρχης, Παράρτημα, Γ' τόμος, «Θρακικά», σελ. 62

Άλλες πηγέςΘρακικά, τ. 16-18, Θρακικό Κέντρο, 1941. γράφουν ότι ο Λιόλογλου πέθανε σε ηλικία 113 ετών, το 1932.
Παραπομπές

Κατηγορία:Αγωνιστές του 1821
Κατηγορία:Υπεραιωνόβιοι
Κατηγορία:Ιστορία του Έβρου